Zgrade i povezani troškovi Zajedničko poduzeće mora osigurati da radni uvjeti njegova osoblja budu u skladu sa standardima institucija EU-a. Uredske prostorije pružit će zemlja domaćin Zajedničkog poduzeća. Ta odobrena sredstva uključuju troškove povezane s infrastrukturom: osiguranje, vodu, električnu energiju i grijanje, čišćenje i održavanje, sigurnost i nadzor. Informacijska tehnologija Kako bi osoblje Zajedničkog poduzeća moglo obavljati svoj posao, Zajedničko poduzeće opremljeno je najsuvremenijom uredskom opremom i mogućnostima umrežavanja, što mu omogućuje upotrebu standardnih informatičkih alata kojima se služe programi i institucije EU-a. Ta su odobrena sredstva namijenjena kupnji računalne i slične elektroničke uredske opreme i hardvera te instaliranju, konfiguriranju i održavanju te opreme. Obuhvaćaju i javnu nabavu i održavanje programskih paketa i softverskih licencija potrebnih za normalan rad Zajedničkog poduzeća; rashode za ugovore uslugama analize, programiranja i tehničke pomoći za potrebe Zajedničkog poduzeća, troškove ugovora o vanjskim uslugama upravljanja podacima i sustavima i njihova održavanja te osposobljavanja i drugih pomoćnih aktivnosti. Obuhvaćaju i troškove sporazuma o uslugama sklopljenih s Komisijom radi upotrebe računovodstvenog sustava ABAC (sporazum s Glavnom upravom BUDG), nabave informatičke opreme/usluga (sporazum s glavnim upravama, agencijama i centrima DIGIT, REA, RTD, CdT, HR i/ili CNECT). Obuhvaćaju i troškove koji se odnose na sigurnu podatkovnu komunikaciju koja je Zajedničkom poduzeću nužna za pristup računovodstvenom sustavu ABAC. Pokretna imovina To obuhvaća potrebna sredstva za pokrivanje troškova uredske organizacije, arhivskih prostora i prostorija za sastanke. Tekući administrativni rashodi To obuhvaća troškove uredskog materijala i pribora, iskaznica, uredskog i drugog potrošnog materijala potrebnog za rad ureda i troškove svih potrebnih prijevoda. Poštarina i telekomunikacije To obuhvaća sve troškove korespondencije, poštarine i telekomunikacija Zajedničkog poduzeća (fiksna i mobilna telefonija te oprema i licenciranje za videokonferencije). Rashodi službenih i drugih sastanaka Za održavanje nekih sastanaka koji su dio aktivnosti Zajedničkog poduzeća (npr. sastanci Upravnog odbora ili radionice sa zajednicom) potrebne su velike dvorane kakvih nema u prostorijama Zajedničkog poduzeća. Operativne aktivnosti Revizija i pravna pomoć ključni su elementi kojima se osigurava usklađenost Zajedničkog poduzeća s pravnim okvirom (npr. služba za unutarnju reviziju, vanjski revizori i revizije ex post). Komunikacijske aktivnosti koje se odnose na pripremu tiskanih materijala, osobito komunikacijskih materijala za konferencije, info-dane i radionice; izrada i konsolidacija internetskih stranica; odnosi s javnošću i promidžba. Informiranje i publikacije To obuhvaća komunikacijsku politiku Zajedničkog poduzeća za informiranje javnosti i razumijevanje područjâ primjene. Obuhvaća i aktivnosti povezane s izradom i tiskanjem godišnjih izvješća o radu i drugih izvješća. Ugovori i sastanci sa stručnjacima To obuhvaća troškove povezane s evaluacijom, odabirom i stručnim pregledom projekata te troškove evaluatora i stručnjaka.